**Formandens beretning for året 2022 ved SCRM-generalforsamling.**

**D. 24. januar 2022.**

Velkommen til årets generalforsamling, hvortil der er tilmeldt ?? medlemmer.

1. **Året 2022 forløb.**

Covid-19 restriktionerne forsvandt og klubben kunne komme tilbage til normalen med klubaktiviteter og afvikling af Storebælts løbet. Ikke mere Covid, men en kort gennemgang af emner, som har haft betydning for 2022, samt lidt om den nærmeste fremtid.

1. **Storebæltsløbet 2022.**

Storebæltsløbet blev afviklet d. 24. april med deltagelse af ca. 230 betalende cykelmotionister. Knap en halvering i forhold til 2019. Til trods for dette gav løbet et plus til klubkassen.  
Hermed en tak til de mange af klubbens medlemmer, som deltog i afvikling af løbet og en særlig tak til Ib for planlægning og sikker styring af arrangementet.

1. **Klubaktiviteter**

Som tidligere år har der været gennemført kamstegstur, tur til Hallandsåsen, pølsevogn ved klubhuset, kaffe-/kagetur, ture med bagerstop, gløggarrangement i Tåderup. Som nyt tiltag, har der været afviklet storskærmsarrangement med Flandern Rundt, Giro Italia og Tour de France samt spinningsarrangement.

Deltagelsen i før nævnte aktiviteter har været på det jævne.

Klubtræning.

Sæsonstarten havde et stort fremmøde, som gav en tro på at der kunne samles 3 til 4 hold til en klubtræning i sæsonen. Dette var også muligt frem til sommerferien, hvorefter deltager antallet blev reduceret til to til tre hold. Dog træningsdage med endnu færre deltagere.  
Tidspunkt for onsdagstræning ændres til kl. 17.00 i år 2023.

Klubaftener.

Deltagelse ved klubaftener har ikke kunne samlet flere medlemmer end tidligere.   
Glædelig at der var knap 30 deltagere til nytårsparolen.

Der er ros til de fremmødte for den løsningsorienteret snak om sikre træningsture. Samt de ideer, der kunne gøres for at skaffe flere medlemmer og flere deltagere i vores arrangementer.

Ligeledes ros for fremmøde til et enkelt foredrag om Bundesligaen og danskere der har spillet i denne liga.

Målet er at kunne samle 30 – 40 medlemmer til vores medlemsarrangementer.

1. **Sponsorernes støtte til SCRM:**

Klubbens sponsorer er fortsat et væsentligt og nødvendigt fundament for klubbens virksomhed og for medlemmernes trivsel.

**SCRM-sponsorer for perioden 2022 – 2024 er:**

* Fri Bike Shop, Slagelse,
* Wilson Kloakservice, Slagelse,
* Pejsehuset, Slagelse,
* Ren Ventilation, Slagelse
* Kia, Slagelse.

SCRM ser frem til samarbejdet med sponsorerne, og vi håber, at medlemmerne vil støtte dem, når man har behov for at få udført arbejde indenfor de pågældendes kompetencer.

Klubbens bestemmelser for tøjordningen, er bl.a. muligt på grund af sponsorernes store gestus.

SCRM-vedtægter § 10 bestemmelse vedr. tøjordningen er til behandling senere på denne generalsamling.

I samme anledning vil jeg fremhæve, at det en forventning, at medlemmerne stiller op i klubtøj ved enhver aktivitet, som finder sted i klubregi.

**Kontingent**.

Kassereren vil senere – i samråd med medlemmerne - fastsætte kontingentet for det kommende år.

1. **Bestyrelses fokus.**

Bestyrelsen har brugt tid på planlægning af fællesarrangementer. Har prøvet at finde tiltag, som kunne få flere deltagende medlemmer.  
Vores vedtægter er gennemgået med henblik på ændringen. Mere herom senere på generalforsamlingen.

Stor tak fra formanden for den støtte som de øvrige bestyrelsesmedlemmer har givet til formanden samt gode og givende snakke, der været til vores bestyrelsesmøder.

Hjemmesiden har fået en opdatering og vores Facebook side er blevet tilrettet til medlemmernes opslagstavle. I denne forbindelse en stor tak til vores webmaster John Offersen for hans indsats for dette arbejde samt de løbende opdateringer.

Måske kan nye medlemmer i bestyrelsen skabe nye ideer og dynamik, som gør vores klub mere attraktiv for medlemmerne. Hermed en opfordring til jer om at melde jer som kandidat nu eller i fremtiden.

1. **DGI og Tour de France.**

Klubben havde et samarbejde med DGI som havde til formål at skabe interesse for cykelmotion, nu hvor Tour de France havde en etape i vores nærområde. SCRM skulle stå for oplevelsesture som DGI havde en tro på, at det kunne skaffe nye medlemmer til klubben. Disse ture blev aflyst grundet for få tilmeldinger, men til trods for dette fik klubben et mindre beløb for vores ulejlighed samt et års gratis medlemskab af DGI og kurset ”Den gode velkomst”

1. **Klubhus.**

Klubhuset er blevet udlejet til en syklub på fem personer, som hver mandag mødes i klubhuset.

Stor tak til de medlemmer og bestyrelses om har vedligeholdt området omkring klubhuset samt holdt rent indendørs.

Medlemmer af SCRM kan låne klubhuset vederlagsfrit, og ”aflevere” det i rengjort stand. Såfremt et medlem ikke selv ønsker at forestå rengøring efter brug, vil klubhusudvalget opkræve et gebyr på kr. 250,- for rengøring.

Formand for klubhusudvalget er John Hansen, til hvem man skal rette henvendelse i alle forhold, som vedrører klubhuset.

1. **Kommende arrangementer:**

* Kamstegstur
* Tur til Hallandsåsen
* Pølsevogn
* Kaffe-/kagetur
* Gløgg tur til Tåderup efter aftale med Søren,

Alle events vil blive offentliggjort på kommende klubaftener, via SMS, hjemmesiden samt på Facebook.

**Bestyrelsen gør opmærksom på sæsonstarten søndag den 26. marts.**

1. **Afslutning:**

Som afslutning på beretningen vil jeg takke bestyrelsen for deres arbejde til fordel for medlemmerne og den støtte de har givet til den nye formand.

Stor tak til vores webmaster, John Offer for hurtig, kreative og præcis styring af vores hjemmeside og Facebookside.

Ligeledes en stor tak for jeres fremmøde og opbakning ved diverse arrangementer året igennem.

Min beretning er slut og kommentar eller spørgsmål er velkommen.

Retur til dirigenten.

Lars Eliasson

Formand